stanford-oval/wikipedia huggingface dataset:
Syöttövesi

Syöttövesi on vettä, joka pumpataan syöttölaitteella höyrykattilaan korvaamaan sitä vesimäärää, mikä on höyrynä johdettu siitä pois. Syöttöveden on oltava mahdollisimman puhdasta, sillä veden muuttuessa höyryksi kattilaan jäävät veden mukana tulleet vieraat aineet ja muodostavat siihen likaa ja kattilakiveä. Syöttövesi lämmitetään ennen kuin se syötetään kattilaan. Tähän tarkoitukseen voidaan käyttää esilämmitintä tai ekonomaiseria.
Trigger

| Trigger In Flames |
| --- | --- | --- |

EP-levyn tiedot
 Julkaistu: 10. kesäkuuta 2003
 Tyylilaji: melodinen death metal
 Kesto: 17.26
 Levy-yhtiö: Nuclear Blast
In Flamesin muut julkaisut
| Reroute to Remain 2002 | Trigger 2003 | Soundtrack to Your Escape 2004 |
Trigger on In Flamesin EP-levy, joka julkaistiin 10. kesäkuuta 2003. EP:n nimikkokappale ”Trigger” on julkaistu aiemmin yhtyeen vuoden 2002 studioalbumilla Reroute to Remain. Kappaleen musiikkivideo tehtiin yhtye Soilworkin kanssa.[lähde? ]
Kappaleet

Trigger – 4.04  (Single Edit)
Watch Them Feed – 3.12
Land of Confusion – 3.22  (Genesis -cover)
Cloud Connected – 4.11  (Club Connected Remix)
Moonshield – 2.36  (C64 Karaoke Version)
Arvostelut

Imperiumi: 7+/10
Aiheesta muualla

Trigger Discogsissa. (englanniksi)
Albumi Trigger Encyclopaedia Metallum -sivustolla (englanniksi)
In Flames
| --- | --- |
Studioalbumit:   Lunar Strain  The Jester Race  Whoracle  Colony  Clayman  Reroute to Remain  Soundtrack to Your Escape  Come Clarity  A Sense of Purpose  Sounds of a Playground Fading  Siren Charms  Battles  I, the Mask  Foregone 
EP:t:   Subterranean  Black-Ash Inheritance  Trigger  Come Clarity  8 Songs  Down, Wicked & No Good  Clayman 2020 
Livealbumit:  The Tokyo Showdown Sounds from the Heart of Gothenburg 
Singlet:   Cloud Connected  The Quiet Place  Take This Life  Dead End  Come Clarity  The Mirror's Truth  Alias  Delight and Angers  Deliver us” (2011)  Where the Dead Ships Dwell  Ropes  Rusted Nail  Paralyzed  The End  The Truth  Through My Eyes  Save Me  I Am Above  This Is Our House  I, the Mask  Burn  Call My Name  Follow Me  Not Alone  State of Slow Decay  The Great Deceiver  Foregone, Pt. 1  Foregone, Pt. 2  Meet Your Maker 
DVD:t:   Used & Abused... In Live We Trust  Sounds from the Heart of Gothenburg
Suomen euroviisukarsinta 2007

| Eurovision laulukilpailu 2007>  Suomen euroviisukarsinta |
| --- | --- |

Päivämäärä:  17. helmikuuta 2007
Tapahtumapaikka:  kylpylähotelli Caribia, Turku
Juontaja(t):  Jaana Pelkonen Heikki Paasonen
Valintamenetelmä:  Puhelinäänestys
Kilpailumenetelmä:  Kutsuartistit
Kappaleiden määrä
Alkukarsinnoissa:  24
Semifinaalissa:  12
Voittaja:  Hanna Pakarinen ”Leave Me Alone”
Suomi Eurovision laulukilpailussa 
 ◄ 2006  2008 ► 
Hanna Pakarinen Helsingin Euroviisuissa.
Suomen euroviisukarsinnan 2007 finaali järjestettiin 17. helmikuuta Turun kylpylähotelli Caribiassa ja televisioitiin suorana YLE TV2:ssa kello 19.00–21.50. Finaalissa kilpailivat keskenään 12 kutsuartistin semifinaalissa eniten äänestetyintä esitystä. Yle valitsi kutsuartistit syksyllä levy-yhtiöiden ja artistien kanssa käytyjen neuvotteluiden tuloksena. Kukin artisti esitti varsinaista finaalia edeltävissä Yleisradion studioilla Tampereen Ristimäessä järjestetyissä alkukarsinnoissa kaksi sävellystä, joista enemmän ääniä saanut laulu selvisi finaaliin. Finaalin voittaja ratkaistiin kaksivaiheisella puhelin- ja tekstiviestiäänestyksellä. Ensimmäisen äänestyskierroksen kolme eniten ääniä saanutta laulua jatkoi ns. "superfinaaliin", eli toiselle kierrokselle, jossa eniten ääniä saanut laulu valittiin Suomen euroviisuedustajaksi. Alla olevan taulukon tuloksista ilmenee esityksien äänestysprosentit neljästä edeltävästä alkukarsinnan semifinaalista sekä finaalin äänimäärät molemmilta äänestyskierroksilta. Suomen euroviisukarsinnan voitti Hanna Pakarinen kappaleellaan Leave Me Alone.
| # | Esittäjä(t) | Kappale | Alku- karsinta | Finaali   1>  kierros | Finaali   2>  kierros |
| --- | --- | --- | --- | --- | --- |
| 01 | Hanna Pakarinen | Leave Me Alone | 59 % | 17,7 % | 44 % |
|  | Hanna Pakarinen | Tell me what to do | 41 % |  |  |
| 02 | Beats and Styles | See the signs | 69 % | 02,6 % |  |
|  | Beats and Styles | Take it back | 31 % |  |  |
| 03 | Jani & Jetsetters | Musta sulhanen | 53 % | 03,7 % |  |
|  | Jani & Jetsetters | Etupenkillä | 47 % |  |  |
| 04 | Lovex | Anyone, Anymore | 84 % | 15,8 % | 23 % |
|  | Lovex | Wild and violent | 16 % |  |  |
| 05 | Jukka Kuoppamäki | Levitä siivet | 61 % | 05,0 % |  |
|  | Jukka Kuoppamäki | Pikajuna | 39 % |  |  |
| 06 | Jann Wilde & Rose Avenue | Rock 'n' roll dreams | 61 % | 08,3 % |  |
|  | Jann Wilde & Rose Avenue | Cinnamon | 39 % |  |  |
| 07 | Katra | Tietäjä | 75 % | 05,5 % |  |
|  | Katra | Vaaratar | 25 % |  |  |
| 08 | Laura Voutilainen | Take a chance | 62 % | 09,4 % |  |
|  | Laura Voutilainen | Kosketa mua | 38 % |  |  |
| 09 | Humane | Plane away | 79 % | 07,1 % |  |
|  | Humane | Bubble shell | 21 % |  |  |
| 10 | Thunderstone | Face in the mirror | 64 % | 11,5 % | 33 % |
|  | Thunderstone | Forevermore | 36 % |  |  |
| 11 | Johanna Kurkela | Olet uneni kaunein | 65 % | 08,1 % |  |
|  | Johanna Kurkela | Jossain metsäin takana | 35 % |  |  |
| 12 | Kentala | Left my heart behind | 64 % | 05,3 % |  |
|  | Kentala | Merry-go-round | 36 % |  |  |
Aiheesta muualla

Koko karsintafinaali Ylen Elävässä arkistossa
Suomen euroviisukarsinta 2007 Internet Movie Databasessa (englanniksi)
Eurovision laulukilpailu
Maat
| --- | --- |
Aktiiviset:  Alankomaat · Albania · Armenia · Australia · Azerbaidžan · Belgia · Espanja · Georgia · Irlanti · Islanti · Israel · Italia · Itävalta · Kreikka · Kroatia · Kypros · Latvia · Liettua · Luxemburg · Malta · Moldova · Montenegro · Norja · Portugali · Puola · Ranska · Ruotsi · Saksa · San Marino · Serbia · Slovenia · Suomi · Sveitsi · Tanska · Tšekki · Ukraina · Viro · Yhdistynyt kuningaskunta
Epäaktiiviset:  Andorra · Bosnia ja Hertsegovina · Bulgaria · Marokko · Monaco · Pohjois-Makedonia · Romania · Slovakia · Turkki · Unkari · Valko-Venäjä · Venäjä
Entiset:  Jugoslavia · Serbia ja Montenegro
Epäonnistuneet yritykset:  Kazakstan · Kosovo · Libanon  · Liechtenstein · Neuvostoliitto · Qatar · Tunisia
Kilpailut vuosittain
| --- | --- |
1950-luku:  1956 · 1957 · 1958 · 1959
1960-luku:  1960 · 1961 · 1962 · 1963 · 1964 · 1965 · 1966 · 1967 · 1968 · 1969
1970-luku:  1970 · 1971 · 1972 · 1973 · 1974 · 1975 · 1976 · 1977 · 1978 · 1979
1980-luku:  1980 · 1981 · 1982 · 1983 · 1984 · 1985 · 1986 · 1987 · 1988 · 1989
1990-luku:  1990 · 1991 · 1992 · 1993 · 1994 · 1995 · 1996 · 1997 · 1998 · 1999
2000-luku:  2000 · 2001 · 2002 · 2003 · 2004 · 2005 · 2006 · 2007 · 2008 · 2009
2010-luku:  2010 · 2011 · 2012 · 2013 · 2014 · 2015 · 2016 · 2017 · 2018 · 2019
2020-luku:  2020 · 2021 · 2022 · 2023 · 2024 · 2025
Yliviivattu vuosiluku tarkoittaa, että kilpailua ei järjestetty kyseisenä vuonna.
Isäntäkaupungit
| --- | --- |
1950–:  Lugano · Frankfurt · Hilversum · Cannes
1960–:  Lontoo · Cannes · Luxemburg · Lontoo · Kööpenhamina · Napoli · Luxemburg · Wien · Lontoo · Madrid
1970–:  Amsterdam · Dublin · Edinburgh · Luxemburg · Brighton · Tukholma · Haag · Lontoo · Pariisi · Jerusalem
1980–:  Haag · Dublin · Harrogate · München · Luxemburg · Göteborg · Bergen · Bryssel · Dublin · Lausanne
1990–:  Zagreb · Rooma · Malmö · Millstreet · Dublin · Dublin · Oslo · Dublin · Birmingham · Jerusalem
2000–:  Tukholma · Kööpenhamina · Tallinna · Riika · Istanbul · Kiova · Ateena · Helsinki ·  Belgrad · Moskova
2010–:  Oslo · Düsseldorf · Baku · Malmö · Kööpenhamina · Wien · Tukholma · Kiova · Lissabon · Tel Aviv
2020–:  Rotterdam · Rotterdam · Torino · Liverpool · Malmö · Basel
Yliviivattu kaupunki tarkoittaa, että kilpailua ei järjestetty kyseisenä vuonna.
Suomen euroviisukarsinnat (1961–2011) ja Uuden Musiikin Kilpailu (2012–)
| --- | --- |
1960–:   1961  1962  1963  1964  1965  1966  1967  1968  1969 
1970–:   1970  1971  1972  1973  1974  1975  1976  1977  1978  1979 
1980–:   1980  1981  1982  1983  1984  1985  1986  1987  1988  1989 
1990–:   1990  1991  1992  1993  1994  1995  1996  1997  1998  1999 
2000–:   2000  2001  2002  2003  2004  2005  2006  2007  2008  2009 
2010–:   2010  2011  2012  2013  2014  2015  2016  2017  2018  2019 
2020–:   2020  2021  2022  2023  2024  2025
Tero Minetti

| Tero Minetti> Henkilötiedot |
| --- | --- |
Koko nimi:  Tero Minetti
Syntynyt: 31. maaliskuuta 1977 (ikä 47)
Kansalaisuus:   Suomi
Koripalloilija
Pelipaikka:  Pelintekijä
Pituus:  186 cm
Paino:  85 kg
Pelaajaura
Seurajoukkueet
1996−2004 2004−2005 2005−2006:  Pyrbasket (Suomi) Leicester Riders (UK) Tampereen Pyrintö (Suomi)
Tero Minetti (s. 31. maaliskuuta 1977) on suomalainen kilpauransa päättänyt koripalloilija. Tampereen Pyrinnön kasvatti Minetti edusti miesten pääsarjaurallaan myös Pyrbasket-nimellä tunnettua kasvattiseuransa edustusjoukkuetta ja brittiläistä Leicester Ridersia. Pelintekijänä pelanneen Minetin pelaajauran kohokohta oli kausi 2000–2001, jolloin Pyrbasket saavutti SM-hopeaa ja Suomen cupin hopeaa, ja jolloin Minetti palkittiin vuoden puolustuspelaajana. Vuonna 2002 hän sijoittui Pyrbasketissa kolmanneksi NEBL Challenge Cupissa. Minetti on Pyrinnön seurahistorian tilastokärkiviisikossa pallonriistoissa, koriinjohtaneissa syötöissä ja pelatuissa otteluissa.
Ura > Uran päätöskaudet Britanniassa ja Pyrinnössä

Minetti edusti Pyrbasketia helmikuuhun 2004 asti, jolloin hän siirtyi BBL-seura Leicester Ridersiin. Debyyttiottelussaan hän heitti viisi pistettä. Minetti kärsi Ridersissa pelatessaan polvivaivoista.
Minetti siirtyi takaisin Pyrintöön puolentoista kauden jälkeen. Hän harjoitteli Pyrinnön mukana vielä kaudella 2006–2007 mutta ei enää pelannut Korisliigassa.
Pelityyli ja ominaisuudet

Leicester Ridersia valmentanut Karl Brown luonnehti Minettiä tämän siirtyessä seuraan hyväksi puolustajaksi joka kykeni hyökkäyksessä sekä heittämään kaukaa että ajamaan korille.
Kilpauran jälkeen ja vaikutus

Minetti edusti Suomen miesten pääsarjassa pelatessaan samaa seuraa kaikki yhdeksän kauttaan ja nousi korkealle erilaisissa kumulatiivisissa seuratilastoissa: hän pelasi Pyrbasketissa/Pyrinnössä yhteensä 290 runkosarjaottelua miesten pääsarjassa, mikä on seuran historian kolmanneksi eniten Antero Lehdon ja Damon Williamsin jälkeen. Hän on Pyrinnön runkosarjatilastoissa pallonriistoissa Williamsin jälkeen toisena ja korisyötöissä Williamsin ja Lehdon jälkeen kolmantena. Levypalloissa Minetti on seuran historian kärkikymmenikössä ja tehdyissä pisteissä 20 parhaan joukossa.
Saavutukset

Korisliigan vuoden puolustuspelaaja 2001
SM-hopeaa 2001
Suomen cupin hopeaa 2000
NEBL Challenge Cupin kolmas sija 2002
Tilastot > Runkosarja

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1996–1997 | Pyrbasket | Korisliiga^ | 30 | 38,5 % | 10,5 % | 67,3 % | 0,2 | 1,2 | 1,4 | 0,5 | 0,8 | 0,9 | 0,0 | 2,4 | 71 |
| 1997–1998 | Pyrbasket | Korisliiga^ | 29 | 43,5 % | 36,8 % | 49,1 % | 0,4 | 1,3 | 1,7 | 0,7 | 0,9 | 0,9 | 0,0 | 2,9 | 84 |
| 1998–1999 | Pyrbasket | Korisliiga^ | 38 | 54,8 % | 27,6 % | 58,8 % | 0,7 | 2,6 | 3,3 | 1,8 | 1,8 | 1,6 | 0,0 | 6,4 | 244 |
| 1999–2000 | Pyrbasket | Korisliiga^ | 31 | 40,9 % | 23,1 % | 70,5 % | 1,4 | 1,9 | 3,3 | 2,0 | 1,5 | 1,6 | 0,0 | 6,7 | 207 |
| 2000–2001 | Pyrbasket | Korisliiga^ | 29 | 46,1 % | 34,2 % | 63,3 % | 1,5 | 2,6 | 4,1 | 1,8 | 1,6 | 1,7 | 0,1 | 8,2 | 237 |
| 2001–2002 | Pyrbasket | Korisliiga^ | 31 | 41,7 % | 33,0 % | 69,2 % | 1,4 | 1,7 | 3,0 | 1,6 | 1,4 | 1,1 | 0,2 | 9,1 | 281 |
| 2002–2003 | Pyrbasket | Korisliiga^ | 37 | 49,4 % | 29,4 % | 61,4 % | 1,1 | 2,5 | 3,6 | 2,5 | 1,8 | 1,0 | 0,2 | 9,6 | 357 |
| 2003–2004 | Pyrbasket | Korisliiga^ | 26 | 52,7 % | 31,3 % | 60,0 % | 1,5 | 2,7 | 4,2 | 2,7 | 2,1 | 1,8 | 0,2 | 10,8 | 282 |
| 2003–2004 | Leicester Riders | BBL | 12 |  |  |  |  |  | 2,1 | 1,4 |  | 1,6 |  | 2,8 | 34 |
| 2004–2005 | Leicester Riders | BBL |  |  |  |  |  |  |  |  |  |  |  |  |  |
| 2005–2006 | Tampereen Pyrintö | Korisliiga | 39 | 30,0 % | 16,7 % | 30,8 % | 0,3 | 0,6 | 0,9 | 0,2 | 0,7 | 0,4 | – | 0,8 | 32 |
| Yhteensä | Yhteensä | Korisliiga | 290 | 46,5 % | 29,3 % | 62,0 % | 0,9 | 1,9 | 2,8 | 1,5 | 1,4 | 1,2 | 0,1 | 6,2 | 1795 |
| Yhteensä | Yhteensä | BBL | 12 |  |  |  |  |  | 2,1 | 1,4 |  | 1,6 |  | 2,8 | 34 |
Tilastot > Pudotuspelit

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1997–1998 | Pyrbasket | Korisliiga^ | 3 | 33,3 % | 0,0 % | 50,0 % | – | 0,3 | 0,3 | – | 0,3 | – | – | 2,0 | 6 |
| 1998–1999 | Pyrbasket | Korisliiga^ | 3 | 66,7 % | 83,3 % | 66,7 % | 1,0 | 2,0 | 3,0 | 2,0 | 2,3 | 2,0 | – | 9,7 | 29 |
| 1999–2000 | Pyrbasket | Korisliiga^ | 3 | 42,1 % | 57,1 % | 46,7 % | 1,0 | 2,3 | 3,3 | 3,3 | 1,7 | 1,3 | – | 11,7 | 35 |
| 2000–2001 | Pyrbasket | Korisliiga^ | 13 | 46,8 % | 33,3 % | 57,6 % | 1,4 | 2,5 | 3,9 | 2,1 | 1,2 | 0,8 | 0,2 | 11,5 | 150 |
| 2001–2002 | Pyrbasket | Korisliiga^ | 3 | 52,9 % | 27,8 % | 42,9 % | 0,3 | 1,7 | 2,0 | 1,3 | 1,0 | 1,7 | – | 12,0 | 36 |
| Yhteensä | Yhteensä | Korisliiga | 25 | 47,8 % | 36,8 % | 54,7 % | 1,0 | 2,1 | 3,1 | 1,9 | 1,3 | 1,0 | 0,1 | 10,2 | 256 |
Lähde: Suomen Koripalloliitto, Selite: O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä
^ Vuosina 1996–1997 pääsarjan virallinen nimi miesten SM-sarja ja kausilla 1999–2004 SM-koris
Tilauskioski

Tilauskioski pekingiläisessä McDonald's-pikaruokalassa.
Tilauskioski on pikaruokalassa sijaitseva näyttö, jonka kautta asiakas itsepalveluna valitsee haluamansa tuotteet ja maksaa maksukortilla. Tilauskioskissa on suuri kosketusnäyttö ja näytössä on laaja katselukulma. Tilauskioskin teknologia on periaatteessa sama kuin lentoasemalla lähtöselvityskioskeissa. Vuoden 2019 alussa McDonald'sin yli 36 000 pikaruokalasta noin 17 000:ssa oli tilauskioskeja.
Suomen McDonald'seissa

Tilauskioskeja on otettu käyttöön Suomen McDonald'seissa, joissa ne ovat olleet menestys. Helsingin Pukinmäen McDonald'sissa on kuusi tilauskioskia. Suomen McDonald's on päättänyt että kaikkiin sen toimipisteisiin tulee tilauskioskit viimeistään vuonna 2020.
Valmistajat

Tilauskioskeja valmistavat muiden muassa Evoke, Eflyn ja Posiflex.
Tilauskioski vastaan älypuhelimen mobiilisovellus

Tilauskioskit kilpailevat älypuhelimilla käytettävien mobiilisovellusten kanssa, joiden kautta pystyy myös tilaamaan ja maksamaan. Mobiilisovelluksessa on järkeä jos henkilö käy säännöllisesti pikaruokalassa. Tilauskioskit ovat heille jotka käyvät pikaruokalassa epäsäännöllisesti. Lisäksi on epätodennäköistä että asiakkaat lataavat lukuisten pikaruokaloiden mobiilisovellukset.
Teatteri Lysti

Teatteri Lysti on Teatteri Lysti ry:n ylläpitämä harrastajateatteri Tampereella. Teatteri on toiminut vuodesta 2003 ja sen tavoitteena on tuottaa monipuolista teatteria suurten lähiöiden keskellä.
Historia

Teatteri Lystin perustamiseen liittyy Hervannan 30-vuotisjuhlat, joiden kunniaksi kesällä 2003 tuotettiin paikalliseen miljööseen sijoittuva musiikkinäytelmä Elämän pesä. Hankkeen alullepanija ja rahoittaja oli Hervannan EU-projekti.
Esiintyjät ja säestysyhtye koottiin pääosin paikallisista harrastajista, laulajista ja soittajista. Sirpa Koivun käsikirjoittaman näytelmän ohjasi Katja Väänänen ja musiikin Sirpa Koivun sanoituksiin sävelsi dir.mus. Pentti Tynkkynen. Hervantalaisesta elämänmenosta ja kerrostaloyhteisöstä kertova näytelmä esitettiin autenttisessa ympäristössä – kerrostalojen korttelipihassa.
Keväällä 2003 ennen juhlanäytelmän elokuuhun sijoittuvaa ensi-iltaa esiintyjät perustivat yhdistyksen jatkaakseen teatteritoimintaa. Yhdistyksen varsinainen liikkeellelähtö tapahtui syyskuussa Elämän pesä -näytelmän esitysten jälkeen.
Toiminta

Teatteri Lystin toimintaan kuuluvat mm. teatterikurssit jäsenille, monipuoliset esitykset, musiikkishow't, osallistuminen teatteritapahtumiin ja -festivaaleihin, sekä vuosittain yhdistys pystyttää Hervantaan tai sen lähialueelle Kesäteatteri Lystin. Talvikaudella Lysti esittää kokoillan esityksiä (mm. vuosina 2005–2011 kabaree-esitykset eri vuosikymmeniin liittyen). Teatterin tavaksi on tullut osallistua Tampereen harrastajateatterifestivaaliin ja valtakunnalliseen teatterifestivaaliin, Teatterilaiva-risteilylle. Lystin kolmihenkinen improvisaatioryhmä on voittanut kaksi kertaa (vuosina 2008 ja 2009) risteilyllä järjestettävän "Upota vastustajasi" -improvisaatiokilpailun, sama improvisaatioryhmä on myös tuomaroinut kilpailua.
Kesäteatteri Lysti

Vuosina 2004–2007 kesäteatteria esitettiin teatterin itse rakentamalla, siirrettävällä mobiililavalla Hervannan puistoalueilla kerrostalojen katveessa. Kesäteatteri muutti vuonna 2008 mobiililavalta Hervannan laskettelukeskuksen alaosaan, jolloin siellä esitettiin Sirkka Lukan Paksun Kertun balladia. Näytelmä oli ohjelmistossa myös vuoden 2009 kesällä suuren suosion vuoksi. Näytelmän teksti käännettiin Lystin versioon Turun ja Tampereen murteille. Ohjaajana toimi mm. Nokian Työväen Teatterissa ohjannut näyttelijä, teatteriohjaaja ja numerologi Seppo Heinola. Hän vastasi myös näytelmän lavastuksen suunnittelusta. Musiikin näytelmään on tehnyt Petri Laaksonen. Teatteri sai esityksen näyttelijävahvistukseen Sulo "Suti" Aittoniemen.
Kesäteatterin vakinainen paikka muuttui laskettelukeskuksesta Haiharan taidekeskukseen vuonna 2013, kun laskettelukeskuksella aloitti uusi rinneyrittäjä. Samana vuonna teatterin täytettyä 10 vuotta kesäteatterissa esitettiin juhlanäytelmänä Johannes Linnankosken teksti Laulu tulipunaisesta kukasta, jonka ohjasi sekä sovitti Seppo Heinola.
Kesäteatteri Lysti > Meriittitiili tunnustuspalkintona

Hervannan Tiedotusyhdistys myönsi Teatteri Lystille vuoden 2008 Meriittitiilen tunnustuksena ansiokkaasta ponnistelusta Paksun Kertun Balladin valmiiksi saattamisesta, sekä positiivisesta Hervannan esilletuomisesta.
Kesäteatteri Lystin tuotanto

Elämän pesä (2003) (Kirj. Sirpa Koivu, ohj. Katja Väänänen)
Ruma Elsa (2004) (Kirj. Ensio Rislakki, ohj. Katja Väänänen)
Miehen malli (2005) (Kirj. ja ohj. Anneli Kanto)
Juorupiiri (2006) (Kirj. Carlo Goldoni, ohj. Heidi Lakaniemi)
Maailman baari (2007) (Kirj. Sirkku Peltola, ohj. Heidi Lakaniemi)
Paksun Kertun balladi (2008 ja 2009) (Kirj. Sirkka Lukka, ohj. Seppo Heinola}
Pikku Pietarin piha (2010) (Kirj. Aapeli, ohj. Katja Väänänen)
Pumpulienkelit (2011 ja 2012) (Kirj. Päivi Abid, ohj. Seppo Heinola)
Laulu tulipunaisesta kukasta (2013) (Kirj. Johannes Linnankoski, ohj. sov. Seppo Heinola)
Siunattu Hulluus (2014) (Kirj. Aapeli, ohj. sov. Sari Lilliestierna)
Kauppa-Lopo (2015) (Kirj. Minna Canth, dram. Raimo Lahdenmäki ohj. sov. Eetu Huovila)
Kätkäläinen (2016) (Kirj. Simo Hämäläinen, ohj. Tero-Matias Junnila)
Kesäillan farssi (2017) (Kirj. Tauno Yliruusi, ohj. Heidi Lakaniemi)
Pitkäjärveläiset (2018) (Kirj. Jalmari Finne, ohj. Jukka Saarman)
Kiljusen herrasväen kuningasajatus (2019) (Kirj. Jalmari Finne, ohj. Paula Toivonen)
Kaunis Veera (2020) (Kirj. Tatu Pekkarinen, ohj. Virva Itäranta)
Kesäyön unelma (2021) (Kirj. William Shakespeare, ohj. Seppo Heinola)
Miehen kylkiluu (2022) (Kirj. Maria Jotuni, ohj. Virva Itäranta)
Kullan kaipuu (2023) (Kirj. Anneli Kanto, dram. ohj. Sari Lilliestierna)
Muita esityksiä

Syysiltamat (2003)
50-luvun kabaree (2005 ja 2006)
60-luvun kabaree (2006)
70-luvun kabaree (2007)
80-luvun kabaree (2008 ja 2009)
90-luvun kabaree (2009 ja 2010)
Altis (Esitys harrastajateatterifestivaalille 2010)
2000-luvun kabaree (2010 ja 2011)
Kabaree Remix (2011 ja 2012)
Naistentanssit (Esitys harrastajateatterifestivaalille 2012)
Niskavuoren nuori emäntä (talvikaudella 2012–2013) (Kirj. Hella Wuolijoki, ohj. Heidi Lakaniemi)
Lystin vuodet (2013) (Kokoelmaesitys 10-vuotisesta Teatteri Lystistä)
Liian paksu perhoseksi (talvikaudella 2013 - 2014) (Kirj. Sisko Istanmäki, ohj. Hanna-Maria Mäki)
Porvari aatelismiehenä (2015) (Kirj. Molière, ohj. sov. Heidi Lakaniemi)
Akkaralli (2016) (Kirj. Heikki Luoma, sov. ohj. Jenna Seppelvirta)
Arsenikkia ja vanhoja pitsejä (2017) (Kirj. Joseph Kesserling, suom. dram. ja ohj. Merja Pohjola)
Charleyn täti (2018) (Kirj. Brandon Thomas, dram. ja ohj. Marko Taiminen)
Loma (2020) (Kirj. Markku Hyvönen ohj. Jenna Seppelvirta)
Lisäksi teatteri on tehnyt lukuisia muita esityksiä ja projekteja tilaustyönä sekä osallistunut aktiivisesti paikallisiin kulttuuritapahtumiin.
Aiheesta muualla

Lystin kotisivut
Stesimbrotos

| Stesimbrotos Thasoslainen> Στησίμβροτος ὁ Θάσιος.Henkilötiedot |
| --- | --- |
Syntynyt: 500/400-luku eaa. Thasos
Kuollut: 400-luku eaa.?
Ammatti:  rhapsodi, historioitsija
Kirjailija
Tuotannon kieli: muinaiskreikka
Aikakausi:  klassinen kausi
Aiheesta muualla
Löydä lisää kirjailijoitaKirjallisuuden teemasivulta
Stesimbrotos Thasoslainen (m.kreik. Στησίμβροτος ὁ Θάσιος, Stēsimbrotos ho Thasios, lat. Stesimbrotus; 400-luku eaa.) oli antiikin kreikkalainen rhapsodi ja historioitsija, joka oli kotoisin Thasoksesta.
Stesimbrotos eli klassisen kauden alkupuolella Kimonin ja Perikleen aikana. Platon ja Ksenofon mainitsevat hänet kiittäen. Hän kirjoitti Homerosta käsitelleen teoksen, jonka nimeä ei tunneta, sekä historiallisia teoksia, sillä Plutarkhos lainaa häntä usein lähteenään. Etymologicum Magnumin mukaan hän kirjoitti myös mysteerejä käsitelleen teoksen nimeltä Initiaatioriiteistä (Περὶ τελετῶν, Peri teletōn).
Suomen luonnon päivä

| Suomen luonnon päivä |
| --- | --- |

Valtio:  Suomi
Tyyppi:  juhlapäivä
Vietetään:  elokuun viimeisenä lauantaina
Järjestämistiheys:  vuosittain
Ensimmäisen kerran:  2013
Kotisivu
Suomen luonnon päivä on luonnon juhlapäivä, jota vietetään elokuun viimeisenä lauantaina. Päivän tarkoituksena on koota suomalaiset yhteen juhlistamaan ja arvostamaan Suomen luontoa. Suomen luonnon päivää on vietetty vuodesta 2013.
Suomen luonnon päivään liittyvät mustikat ja mustikkapiirakka.
Liputus

Vuonna 2017 sisäministeriö antoi ensimmäistä kertaa Suomen luonnon päiväksi virallisen liputussuosituksen. Tuolloin Suomesta tuli tiettävästi maailman ensimmäinen maa, joka virallisesti on liputtanut luontonsa kunniaksi. Kertaluonteisena suosituksena liputusta suositeltiin myös vuosina 2018, 2019 ja 2020. Suomen luonnon päivä kirjattiin vuonna 2020 Yliopiston almanakkaan, mutta vielä ilman lipunkuvaa. Sisäministeriö tiedotti maaliskuussa 2021, että vuodesta 2023 lähtien Suomen luonnon päivä on vakiintunut liputuspäivä.
Aiheesta muualla

Suomen luonnon päivä
Susana Díaz

| Susana Díaz Pacheco |
| --- | --- |

Andalusian aluejohtaja
 7. syyskuuta 2013 – 18. tammikuuta 2019  
Edeltäjä:  José Antonio Griñán Martínez
Seuraaja:  Juan Manuel Moreno
Andalusian sosialistisen työväenpuolueen pääsihteeri
 23. marraskuuta 2013 –  
Edeltäjä:  José Antonio Griñán Martínez
Espanjan senaatin jäsen
 21. joulukuuta  2011 – 6. toukokuuta 2012  
Espanjan edustajainhuoneen jäsen
 14. maaliskuuta 2004 – 9. maaliskuuta 2008  
Henkilötiedot
Syntynyt: 18. lokakuuta 1974 (ikä 49) Sevilla, Espanja
Tiedot
Puolue:  Espanjan sosialistinen työväenpuolue (PSOE)
Tutkinnot:  Sevillan yliopisto
 Nimikirjoitus
Susana Díaz Pacheco (s. 18. lokakuuta 1974 Sevilla) on espanjalainen poliitikko.
Susana Díaz on alueellisen Andalusian sosialistisen työväenpuolueen (PSOE-A) pääsihteeri. Hän oli Andalusian itsehallintoalueen johtaja 2013–2019. Díaz on suorittanut oikeustieteen tutkinnon Sevillan yliopistossa.
Toni Tuominen

Toni Tuominen (19. maaliskuuta 1976) on suomalainen lentopalloilija, joka on pelannut pääsarjassa 445 ottelua.